आपको बता दें कि दिल्ली के मोतीनगर में डीएलएफ फ्लैटों के पास सीवर की सफाई करते हुए दोपहर को जहरीले गैस के संपर्क में आने से पांच मजदूरों की मौत हो गई थी। इस हादसे में मौके पर ही चार लोगों की मौत हो गई थी जबकि दो को नजदीकी अस्पताल में भर्ती कराया गया जहां पर एक मजदूर ने इलाज के दौरान ही दम तोड़ दिया। बता दें कि इस मामले की पुष्टि करते हुए जिला पुलिस उपायुक्त मोनिका भारद्वाज ने बताया कि ग्रीन कैपिटल स्थित पी-टावर में रविवार शाम को निजी एजेंसियों के छह लोग अलग-अलग सीवेज टैंकों की सफाई के लिए उतरे थे। ये सभी मजदूर बिना किसी सुरक्षा उपकरणों के ही सीवर की सफाई करने के लिए उतरे थे। उन्होंने कहा कि जब इस बात की सूचना मिली तो फौरन ही दमकल विभाग के कर्मचारी घटना स्थल पर पहुंचे और मास्क एवं ऑक्सीजन सिलेंडर लेकर सीवर टैंक में उतरे। भारद्वाज ने कहा कि इस हादसे के लिए जिम्मेदार व्यक्तियों का पता लगाया जा रहा है। बता दें कि करीब एक घंटे की मशक्कत के बाद दमकल कर्मियों ने 6 मजदूरों को बेहोशी की हालत में बाहर निकाला। जांच में पता चला की चार की मौत हो गई है, जबकि दो कि स्थिति गंभीर है। इसके बाद दोनों को नजदीकी आचार्य भिक्षु अस्पताल मे भर्ती कराया गया। कुछ देर बाद डॉक्टरों ने एक को मृत घोषित कर दिया जबकि एक की हालत अभी भी गंभीर है।